Ο ΤΥΠΟΣ

**Ο ΤΥΠΟΣ ΣΤΗΡΙΖΕΙ ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ**

Ο τύπος έχει αποδειχθεί ότι στηρίζει το δημοκρατικό πολίτευμα αλλά και εξαρτάται από αυτό προκειμένου να κάνει απρόσκοπτα το έργο του. Tο έργο αυτό το επιτελεί ο τύπος με τους εξής τρόπους:

1. Ο τύπος ενημερώνει τους πολίτες έγκαιρα και έγκυρα για τα δρώμενα στην πολιτική ζωή και τον ωθεί να

συμμετέχει στα κοινά και να συνειδητοποιεί το ρόλο του στη ρύθμιση του πολιτεύματος.

1. Η θεσμική κατοχύρωση της ελευθεροτυπίας διασφαλίζει τον πλουραλισμό, την πολυφωνία. Ο διάλογος και η

ελεύθερη ανταλλαγή απόψεων δίνουν την ευκαιρία στον αναγνώστη να διαμορφώσει και να αποκρυσταλλώσει

γνώμη μέσα από τη γόνιμη αντιπαράθεση θέσεων και επιχειρημάτων.

1. Επιδρά στη συνείδηση των αναγνωστών, βοηθώντας τους να διαμορφώσουν υγιή πολιτικά κριτήρια, να σχηματίσουν αντίληψη γύρω από τα ζητήματα που

απασχολούν την κοινωνία όπου ζουν αλλά και τη διεθνή κοινότητα. Διαμορφώνει κοινή γνώμη, την διαφωτίζει και την αφυπνίζει. Παροτρύνει τους πολίτες να διεκδικήσουν και να υπερασπίσουν τα δικαιώματά τους. Τους εμφυσεί το πνεύμα της συλλογικότητας και της μαχητικότητας.

1. Μέσω του τύπου οι πολίτες μπορούν να διαμαρτυρηθούν για όσα τους ενοχλούν, στέλνοντας επιστολές. Έτσι μπορούν να διαφωνούν, να καταγγέλλουν, να διεκδικούν, να ελέγχουν πρόσωπα και πράγματα.
2. Κρίνει τις Αρχές και εμποδίζει αυθαιρεσίες της πολιτικής εξουσίας. Φωτίζει αθέατες πλευρές του δημόσιου βίου. Προτείνει τρόπους για την επίλυση προβλημάτων. Ο τύπος δίνει τη δυνατότητα να εκπροσωπούνται όλες οι απόψεις, ακόμα και των μειοψηφιών. Έτσι, αποφεύγονται οι άγονες αντιπαραθέσεις και οι συγκρούσεις. Ηκοινωνική ζωή αποκτά ποικιλομορφία κι συνεπώς καλλιεργείται το έδαφος για την εδραίωση της δημοκρατίας.
3. Μεταδίδει γνώσεις, γνωστοποιεί επιστημονικές , ιατρικές έρευνες και ανακαλύψεις, δημιουργεί σελίδες για την

πληροφορική και τις νέες τεχνολογίες. Φέρνει σε επαφή με τον πολιτισμό και τα πολιτιστικά δρώμενα. Έτσι το

άτομο διευρύνει τους πνευματικούς του ορίζοντες, οξύνει την κριτική του σκέψη και ενεργοποιεί την ελεύθερη σκέψη και έκφραση. Έτσι θέτονται τα πρωταρχικά θεμέλια της δημοκρατίας.

# Ο ΤΥΠΟΣ ΩΣ ΤΕΤΑΡΤΗ ΕΞΟΥΣΙΑ

Ο τύπος ήταν από το 18ο αι. η τέταρτη εξουσία : του

απέδιδαν τον έλεγχο των τριών άλλων (νομοθετική, δικαστική, εκτελεστική). Σήμερα, εξακολουθεί να θεωρείται βασικός παράγοντας για τη σύσταση του δημοκρατικού πολιτεύματος, την περιφρούρηση της κοινής βούλησης και έκφρασης.

* Ελέγχει τη νομοθετική εξουσία : πολλές φορές ο τύπος καταψηφίζει ή εγκρίνει κάποιο νέο νομοσχέδιο ή

επιβάλλει την τροποποίησή του. Όταν κρίνει επίσης ότι πρέπει να καταργηθεί κάποιος υπάρχων νόμος, επιβάλλει την αλλαγή του.

* Ελέγχει τη δικαστική εξουσία : επηρεάζει τη γνώμη των δικαστών – πολλές φορές επιβάλλει την επανεξέταση

κάποιας υπόθεσης, αμφισβητώντας και αναιρώντας το αποτέλεσμά της.

* Ελέγχει την εκτελεστική εξουσία : η κυβέρνηση, οι δημόσιοι οργανισμοί, τα αστυνομικά όργανα,υπολογίζουν την κριτική του τύπου, τον ενημερώνουν,τον σέβονται, γιατί είναι ο εκπρόσωπος του λαού, ο θεματοφύλακας των δικαιωμάτων του.
* Δεν είναι λίγες οι περιπτώσεις που δημόσια πρόσωπα

έχουν παραιτηθεί κάτω από την πίεση που τους άσκησε ο τύπος, μην μπορώντας να αντέξουν την αναμέτρηση μαζί του. ο τύπος είναι το άγρυπνο μάτι που όρισε ο λαός για να προστατεύει και να διεκδικεί τα δικαιώματά του και να ελέγχει τους εκπροσώπους του. Είναι η εξουσία πάνω από τις εξουσίες που διαμορφώνει πολιτικές συνειδήσεις και ολοκληρώνει το πλαίσιο λειτουργίας των δημοκρατικών θεσμών.

# ΣΥΜΠΤΩΜΑΤΑ ΤΗΣ ΚΡΙΣΗΣ ΤΟΥ ΤΥΠΟΥ

* Κατευθυνόμενη πληροφόρηση : ειδικά σχεδιασμένη μετάδοση μηνύματος για κάποιο σκοπό-σκόπιμη

χρησιμοποίηση ενός μηνύματος και παραποίηση ενός γεγονότος.

* Πηχαίοι τίτλοι, συχνά με εμπρηστικό χαρακτήρα 🢣

κυνήγι των εντυπώσεων, τις περισσότερες φορές οι τίτλοι είναι άσχετοι με το περιεχόμενο.

* Αποσιώπηση σημαντικών γεγονότων και εσκεμμένη υποτίμησή τους-προβολή δευτερεύουσας σημασίας

γεγονότων. Αναζήτηση σκανδάλων κάθε λογής (κίτρινος τύπος) : αποκάλυψη πλευρών της προσωπικής ζωής

επώνυμων αλλά και ανώνυμων πολιτών, με σκοπό την πρόκληση και ικανοποίηση της νοσηρής περιέργειας 🢣 κατάλυση ιδιωτικής ζωής.

* Προπαγάνδα που εξυπηρετεί κομματικά συμφέροντα- επιστράτευση του τύπου- φανατισμός- εμπάθεια- συνθηματολογία.
* Κυριαρχία της εικόνας σε βάρος του λόγου-αντί για άρθρα μερικές φορές βλέπουμε τίτλους και περιλήψεις- το

έγχρωμο κυρίως φωτογραφικό υλικό πολλαπλασιάζεται.

# ΑΙΤΙΑ ΤΗΣ ΥΠΟΛΕΙΤΟΥΡΓΙΑΣ ΤΟΥ ΤΥΠΟΥ

* Υποταγή σε οικονομικά συγκροτήματα
* Eξυπηρέτηση όχι του κοινωνικού συνόλου αλλά των μεγάλων συμφερόντων- επιδίωξη του μέγιστου κέρδους-

ανταγωνισμός των επιχειρήσεων 🢣δεν είναι πια λειτούργημα η πληροφόρηση αλλά εμπόρευμα.

* Εξάρτηση από τη διαφήμιση για να μείνει η τιμή πώλησης των φύλλων σε χαμηλά επίπεδα. Στην εποχή που τα πάντα υποτάσσονται στην προώθηση του καταναλωτισμού, τα ΜΜΕ μετατρέπονται σε φορείς εδραίωσης ή εξάπλωσης της καταναλωτικής κοινωνίας, με τη βοήθεια του μεγάλου αριθμού διαφημίσεων που καταχωρούνται σ’ αυτά 🢣 οι διαφημιστές αποκτούν ένα de facto στρατηγικό έλεγχο στη λειτουργία του τύπου.
* Ευθύνη του κοινού : μη εξοικείωση με το γραπτό λόγο – προτίμηση στην εικόνα (τηλεόραση).

# ΠΡΟΫΠΟΘΕΣΕΙΣ ΟΡΘΗΣ ΛΕΙΤΟΥΡΓΙΑΣ ΤΟΥ ΤΥΠΟΥ

1. Ανεξαρτησία του τύπου από κομματικά και στενά οικονομικά συμφέροντα.
2. Επαγγελματική ακεραιότητα και ευσυνειδησία των δημοσιογράφων-σεβασμός του ανθρώπου- προώθηση του δημόσιου συμφέροντος : τα στοιχεία αυτά προάγουν την αντικειμενικότητα και την πολυφωνία στον τύπο.
3. Η πολιτεία μπορεί με κατάλληλα μέτρα και επιχορήγηση να συνεισφέρει θετικά στην αποδέσμευση του τύπου και στην ελευθερία των απόψεων και της κυκλοφορίας του.
4. Ο πολίτης οφείλει να διεκδικήσει το δικαίωμά του να

ακούγεται ανόθευτη η γνώμη του και οι απαιτήσεις του μέσα στον τύπο, καθώς και να έχει ουσιαστικό λόγο για τη μορφή και την ποιότητα της ενημέρωσης που λαμβάνει.